© 2021 J.M. Stenersens Forlag AS

OMSLAGSDESIGN: Terese Moe Leiner

OMSLAGSFOTO: Lars Petter Pettersen

SATS: Ingrid Goverud Ulstein

E-BOK: akzidenz as | Dag Brekke

ISBN: 978-82-7201-719-3

J.M. Stenersens Forlag

Tordenskiolds gate 2

0160 Oslo

www.jms.no

post@jms.no

Materialet er vernet etter åndsverkloven. Uten uttrykkelig
samtykke er eksemplarfremstilling bare tillatt når det er
hjemlet i lov eller avtale med Kopinor (www.kopinor.no).

Til mamma og far

«Vingeslagene fra en sommerfugl i Brasil kan utløse en tornado i Texas», sa den amerikanske meteorologen og matematikeren Edward Lorenz under et foredrag på 60-tallet. Foredraget handlet om pålitelig langtids varsling av været, og om slik varsling i det hele tatt er mulig. Lorenz mente at ørsmå endringer i værsystemet kunne gi enorme fremtidige forskjeller og at det derfor ville være vanskelig å forutsi været langt frem i tid. Senere ble oppdagelsene til Lorenz oversatt til ett enkelt ord som stadig blir brukt i sammenhenger der små justeringer kan gi store forandringer: Sommerfugleffekten.

I am a believer of butterfly effect.
A small positive vibration can change the entire cosmos.

AMIT RAY

PROLOG

Det sitter mest i magen, men jeg kjenner det i hele kroppen. Vonde følelser. Jeg sliter med å finne ro, kan bare glemme å få sove. Hva handler det om? Er det fortvilelse? Skam? Smaken av mitt livs største nederlag som skyller gjennom meg? Jeg vet ikke. Det eneste jeg vet, er at det er vondt.

Jeg ser på skyene utenfor vinduet. De virker lette. Jeg føler meg tung. Men jeg tror jeg begynner å få pusten under kontroll. Jeg sitter rolig med hendene foldet i fang et. Blir trist. Lei meg. Får lyst til å gråte. Jeg biter tenn ene sammen. Gjør det jeg kan for å holde ut, vil ikke lage en scene. Vil ikke gråte. Jeg fortjener ikke å gråte. Tårene presser på. Snart triller de nedover kinnene. Jeg begynner å hikste, og føler meg beglodd. Prøver å gjemme meg i det trange setet, lukker øynene.

Og gråter så stille jeg kan.

Ladies and gentlemen, we have just been cleared to land at Chicago O´Hare International Airport. Please make sure your seatbelt is securely fastened. Thank you.

Jeg går ut av flyet og følger strømmen av mennesker. Jeg rekker å tenke gjennom hva jeg skal svare når passkontrollørene spør meg om hva jeg skal i USA. Jeg føler meg som en kriminell, det er som om jeg har noe å skjule, som om jeg skal bli avslørt.

Køen går raskt. Det er min tur nå.

– What is the purpose of your trip? spør mannen bak skranken.

Han ser strengt på meg.

Jeg svelger.

Nøler et sekund eller to.

Tar sats og sier:

– I´m going to rehab, sir.

STEG 1
STÅ OPP

©

Få en god start på dagen